Vammaisten henkilöiden oikeuksien neuvottelukunta VANE

# Pöytäkirja 2/2021

**Aika 7.5.2021 klo 9.00-11.30**

**Paikka Teams-kokous**

## Paikalla

**Jäsen Henkilökohtainen varajäsen**

Huhta Jaana, pj. (-) STM

Alanne Kaisa, vpj. (x) Vammaisfoorumi ry

Artemjeff Panu (x) OM Nousiainen Katriina (-) OM

Bertell Sanna-Maria (-) EK Aalto Amanda (x) Finanssiala ry

Spolander Mia (-) UM Hasenson Janina (x) UM

Gustafsson Henrik (x) Vammaisfoorumi ry Gustafsson Ulf (-) Vammaisfoorumi ry

Jääskeläinen Marko (x) Vammaisfoorumi ry Rasa Jukka (-) Vammaisfoorumi ry

Kokko Sari (-) Vammaisfoorumi ry Jakobsson Matthias (x) Vammaisfoorumi ry

Maijala Juha-Pekka (-) YM Kilpelä Niina (-) YM

Mårtensson Anne (x) OKM Piispanen Toni (-) OKM

Nordlund Jaana (-) Vammaisfoorumi ry Rautiainen Satu (x) Vammaisfoorumi ry

Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (-) Vammaisfoorumi ry

Tiensuu Alli (x) SAK ry Sahamies Miika (-) Akava ry

Tötterman Patrik (x) TEM Haavisto-Vuori Päivi (-) TEM

Viemerö Jaana (-) Kuntaliitto Vogt Ellen (-) Kuntaliitto

Åkermarck Mikael (x) LVM Vesanen-Nikitin Irja (-) LVM

Heikkonen Merja (x) VANE/STM

Hoffrén Tea (x) VANE/STM

Alatalo Emmi (-) VANE/STM

**Pysyvät asiantuntijat**

Joronen Mikko (x) Ihmisoikeuskeskus

Hirvasvuopio Janne (x) Saamelaiskäräjät

Katsui Hisayo (x) Helsingin yliopisto

Lepistö Jari (-) SM Lempiö Heidi (x) SM

Lindqvist Gunilla (-) Ahvenanmaan

maakuntahallitus

Sivula Sirkka (x) STM

Leimio Marko (-) STM

Mölläri Markku (x) VM

Nurmi-Koikkalainen Päivi (-) THL

## Käsitellyt asiat

### Kokouksen avaus

Varapuheenjohtaja Kaisa Alanne toimi kokouksen puheenjohtajana. Hän avasi kokouksen klo 9.02.

### Esityslistan hyväksyminen

Lisättiin esityslistalle asiakohtaan 8. esityslistan toimittamisen jälkeen saapuneet lausunnot ja asiakohtaan 10. Murtaja-palkinto. Hyväksyttiin esityslista näillä lisäyksillä.

### Edellisen kokouksen pöytäkirjan hyväksyminen

Hyväksyttiin edellisen kokouksen pöytäkirja.

### 4. Ministeriöiden kuulumiset

Ministeriöiden edustajat esittelivät oman hallinnonalansa ajankohtaiset kuulumiset, erityisesti hallitusohjelman ja VANEn toimintaohjelman toimeenpanoon liittyvät, vammaisten ihmisten näkökulmasta keskeiset asiat.

Sosiaali- ja terveysministeriö:

Sote 100 -lakipaketti on eduskunnan käsittelyssä. Vammaispalvelulain uudistuksen tueksi järjestetään kevään aikana kuulemistilaisuuksia. Näistä kolme on jo pidetty, seuraava järjestetään 19.5. ja kevään viimeinen 14.6. Kevään viimeisessä tilaisuudessa on tarkoitus esitellä alustavia pykäläluonnoksia. Syksylle varattu kirjoitusaikaa, ja lakiluonnos on tarkoitus tulla loppuvuodesta lausuntokierrokselle.

Sosiaaliturvakomitean seuraava kokous on maanantaina 10.5.2021. Kokouksessa on ensi kertaa käsittelyssä kaikkien komitean alaisten jaostojen ongelmaraporttiluonnokset ja puheenjohtajiston luonnokset kannanottojen rakenteeksi. Raportti- ja kannanottoluonnoksia jatkotyöstetään vielä komitean kokouksen pohjalta kohti niiden julkistamista.

STM koordinoi esteettömyysdirektiivin valmistelua. Useat ministeriöt mukana tässä työssä. STM:ssä on aloittamassa hankepäällikkönä Emilia Ojala. Työn tueksi asetetaan myös työryhmä.

Ympäristöministeriö:

ARAn tavoitteena on tehostaa viestintää korjausavustuksista ja parhaillaan tekeillä on viestintäsuunnitelma.

Jälkiasennushissien rakentamisen edistämiseksi ARAssa on valmistumassa uusi ratkaisuopas hissirakentamisesta. Lisäksi muun muassa päivitetään hissiin.fi-sivuston materiaalia, syksylle on suunnitteilla webinaari.

Ulkoministeriö:

Valmistautuminen YK:n vammaisten henkilöiden oikeuksien yleissopimuksen osapuolikokoukseen (COSP-14) on käynnissä. COSP järjestetään hybridimallisena 15.-17.6. New Yorkissa / virtuaalisena. Suomi toimii tänä vuonna ensimmäistä kertaa COSP-puheenjohtajana. Valtioneuvosto asetti 6.5. valtuuskunnan, jota johtaa ulkoministeri Pekka Haavisto.

UM:n uutena vammaisten henkilöiden oikeuksia seuraavana neuvonantajana on aloittanut Mina Mojtahedi.

Valtioneuvoston ihmisoikeusselonteko annetaan eduskunnalle syksyllä 2021. Vammaisten henkilöiden oikeudet tulevat säilymään painopisteenä Suomen kansainvälisessä ihmisoikeuspolitiikassa.

Suomi on ehdolla YK:n ihmisoikeusneuvostoon kaudelle 2022-24. Vaalit järjestetään New Yorkissa lokakuussa 2021. Vammaisten henkilöiden oikeudet näkyvät vahvasti ehdokkuuden ja myös jäsenyyden aikana, mikäli Suomi tulee valituksi.

Työ- ja elinkeinoministeriö:

Anni Kyröläinen aloittaa viestintäpainotteisissa tehtävissä 17.5. Hallituksen puoliväliriihikirjaukset: Välittäjä Oy ja yhteiskunnallisten yritysten syntymistä tuetaan perustamalla asiantuntijayksikkö toimijoiden tueksi. Välittäjä Oy tulee olemaan valtion omistama erityistehtäväyhtiö, jonka tehtävänä on työtä tarjoamalla tukea sellaisten vammaisten ja osatyökykyisten henkilöiden työelämäosallisuutta, joille työllistyminen tällä tavalla on käytännössä tässä työmarkkinatilanteessa ainoa vaihtoehto (kaikkein vaikeimmassa asemassa olevat).

Välittäjä Oy tarjoaa sekä pitkäaikaista työtä että tukea siirtymiin avoimille työmarkkinoille toisen työnantajan palvelukseen. Käynnistys tapahtuu 2-3 alueella. Vammaisfoorumin työllisyysryhmän kanssa pidetään palaveri 25.5 ja yhteisen valmistelun askelia katsotaan. Asiantuntijayksikkö edistää ja tukee eri tavoin yhteiskunnallisten yritysten käynnistymistä ja liiketoiminnan edellytyksiä kaikissa yritystoiminnan vaiheissa

Liikenne- ja viestintäministeriö:

Valtioneuvosto on hyväksynyt valtakunnallisen liikennejärjestelmäsuunnitelman vuosille 2021-2032 ja antanut sen selontekona eduskunnalle 15.4.2021. Tavoitteena on lisätä pitkäjänteisyyttä liikennejärjestelmän kehittämiseen koko Suomessa. Yhteistyössä muiden toimijoiden kanssa määritellään tavoitetila liikennejärjestelmän esteettömyydelle ja liikenteen digitaalisten palvelujen saavutettavuudelle.

Taksisääntelyn korjaussarjassa tehdyt lakimuutokset tulevat pääosin voimaan 1.5.2021. Hinnoittelua sekä taksamittaria ja muita laitteita koskevat muutokset tulevat voimaan 1.9.2021. Voimaantulon porrastuksella annetaan taksitoimijoille aikaa tehdä lakimuutosten edellyttämiä muutoksia.

Neuvottelut ostoliikennesopimuksesta LVM:n ja VR:n välillä on käynnissä. Tähän työhön sisällytetään esteettömyyssuunnitelma. EU:n rautatiematkustajien oikeuksia koskeva asetus hyväksytty. Uusi asetus takaa apua vammaisille matkustajille.

EU:n rautatiematkustajien oikeuksia koskeva asetus hyväksytty. Uusi asetus takaa apua vammaisille matkustajille. Säännöt tulevat voimaan kahden vuoden kuluttua, lukuun ottamatta pyörätiloja koskevia vaatimuksia, jotka tulevat voimaan neljän vuoden kuluttua:

* Vammaisten ja liikkumisrajoitteisten henkilöiden matkajärjestelyistä tulee joustavampia,
* Avustavan koiran on voitava matkustaa liikuntarajoitteisen henkilön mukana,
* Oikeus ostaa lippu junassa, tiedotuksen parantaminen, henkilöstön kouluttaminen

Liikenne- ja viestintäviraston lausuntopyyntö luonnoksesta audiovisuaalisen sisältöpalvelujen esteettömyyden valvontamalliksi on lähtenyt. Audiovisuaalisia mediapalveluja koskevalla direktiivillä laajennettiin audiovisuaalisten sisältöpalvelujen esteettömyyttä koskevia velvollisuuksia. Velvollisuudet soveltuvat kaikkiin audiovisuaalisten sisältöpalvelun tarjoajiin eli televisio- ja tilausohjelmapalvelun tarjoajiin. Direktiivi edellyttää toimijoilta esteettömyyttä koskevia toimintasuunnitelmia. Palvelut saatetaan asteittain esteettömiksi ja edellytetään säännöllistä raportointia esteettömyyden toteutumisesta. Lausuntopyynnön määräaika on 27.5. mennessä.

Hallituksen esitys eduskunnalle Yleisradio Oy:stä annetun lain 7 §:n muuttamisesta: Laissa tarkennettaisiin Yleisradio Oy:n julkisen palvelun tehtävän sääntelyä. Kyse on tekstimuotoisesta sisällöstä (verkkouutiset ym.). Tilannekatsauksena: Esitys on edelleen eduskunnassa käsittelyssä. Mietintöjä ei ole vielä annettu. On ollut esillä liikenne- ja viestintävaliokunnassa ja perustuslakivaliokunnassa.

Oikeusministeriö:

Yhdenvertaisuuslain osittaisuudistus on käynnistymässä. Rasismin vastainen ja hyvien väestösuhteiden toimintaohjelma julkaistaan kesäkuussa. Sen mukaisesti on tulossa koulutusta yhdenvertaisuusasioista.

Viitotut muistot; kuuroihin ja viittomakieliseen yhteisöön kohdistuneet oikeudenloukkaukset TEAS-hanke on käynnissä, loppuvuodesta on luvassa tuloksia. Perus- ja ihmisoikeustoimintaohjelmatyössä ollaan laatimassa ihmisoikeusindikaattoreita.

Opetus- ja kulttuuriministeriö:

Oppivelvollisuuden pidentämisen toimeenpanoa valmistellaan. Kiusaamisen vastainen toimenpideohjelma on valmisteilla. Tavoitteen ennaltaehkäistä kiusaamista muun muassa kehittämällä moniammatillista yhteistyötä. Uusi vammaisalan ammattitutkinto on tulossa voimaan. Tutkintoasiaa voidaan käsitellä tarkemmin syksyn VANEn kokouksessa.

Sisäministeriö:

Käynnissä on sekä ministeriön että alaisten laitosten yhdenvertaisuus- ja tasa-arvosuunnitelmien päivittäminen. Sisäisen turvallisuuden selonteko on valmisteilla.

Finanssiala:

Tulossa on webinaari koskien erityisryhmiä ja finanssipalveluiden saavutettavuutta. Tästä välitetään myöhemmin VANEn kautta lisätietoa.

**Päätös:** VANE kävi keskustelun ministeriöiden ajankohtaisista asioista ja merkitsee kuullun tiedoksi.

### 5. Työryhmien kuulumiset

VANEn työryhmäedustajat esittelivät työryhmien ajankohtaiset kuulumiset.

Lääkinnällisen kuntoutuksen apuvälineiden luovutusperusteiden kehittämis- ja koordinointiryhmä: Käsittelyyn tulossa avustajakoira-asia. Perusteilla on alatyöryhmä.

Henkilökohtaisen budjetoinnin kehittämishanke: Alueelliset hankkeet etenevät hyvin.

Sote-seurantaryhmä: Sote-paketti on eduskunnan käsittelyssä. Alueellista toimeenpanoa valmistellaan. Vammaisfoorumin ja sote-uudistuksen valmistelijoiden kesken järjestetään tapaaminen, jossa keskustellaan vammaisten henkilöiden oikeuksien huomioinnista toimeenpanossa.

Muut työryhmä, joissa VANElla on edustaja, eivät ole kokoontuneet edellisen kokouksen jälkeen.

**Päätös:** VANE kävi keskustelun ja merkitsi kuullun tiedoksi.

### 6. Toimintaohjelman tilanne

Toimintaohjelmaan liittyvät videot on julkaistu. Ohjelman englannin- ja ruotsinkieliset versiot ovat vielä valmistelussa.

**Päätös:** VANE merkitsi kuullun tiedoksi.

### 7. EU:n vammaisstrategia 2021-2030

Euroopan komissio on julkaissut aloitteensa EU:n vammaisstrategiaksi. Asiasta on valmisteltu eduskunnalle E-kirje. Strategian pohjalta on myös valmisteilla Euroopan unionin neuvoston päätelmät.

Esitys on toimitettu jäsenille ja se liitetään pöytäkirjan liitteeksi.

Keskustelussa tuotiin esille se, että jatkossa olisi olla mielekästä seurata strategian toimeenpanoa myös VANEn puitteissa. Keskusteltiin myös muutoin seurannasta ja toimenpiteistä.

**Päätös:** VANE kävi keskustelun ja merkitsi kuullun tiedoksi.

### 8. Lausunnot

VANE on antanut edellisen kokouksensa jälkeen seuraavat lausunnot:

* LVM: Valtakunnallinen liikennejärjestelmäsuunnitelma vuosille 2021-2032 – suunnitelmaluonnos ja vaikutustenarviointi (LVM/1354/01/2019), määräaika 23.2.2021
* OKM: Liikuntapaikkarakentamisen suunta –asiakirja (VN/551/2021), määräaika 24.2.2021

* STM: asetus kansalaisen käyttöliittymään liitettävistä toiminnoista (VN/3629/2021), määräaika 9.4.2021
* UM: Oviedon sopimuksen lisäpöytäkirjaluonnos mielenterveyden häiriöistä kärsivien henkilöiden ihmisoikeuksien ja ihmisarvon suojelusta, määräaika 30.4.2021
* VM: lausuntopyyntö arviomuistiosta digitaalisen henkilöllisyyden kehittämiseksi (VN/6802/2020), määräaika 30.4.2021
* OKM: Korkeakoulutuksen saavutettavuussuunnitelma (VN/3884/2020), määräaika 7.5.2021

Eduskunnan valiokuntakuulemiset:

* Liikenne- ja viestintävaliokunta: HE 250/2020 vp Hallituksen esitys eduskunnalle Yleisradio Oy:stä annetun lain 7 §:n muuttamisesta, 17.3.2021
* Tarkastusvaliokunta: säädösehdotusten vaikutusarviointi, 24.3.2021

VANE on jättänyt seuraavat lausuntopyynnöt lausumatta:

* Liikenne- ja viestintävirasto: Lausuntopyyntö liikennejärjestelmäanalyysin ja valtakunnallisen liikennejärjestelmäsuunnitelman tavoitteiden seurannan kehittämisestä; TRAFICOM/69790/04.04.05.03/2021, määräaika 29.3.2021
* OKM: Lausuntopyyntö luonnoksesta hallituksen esitykseksi eduskunnalle laeiksi perusopetuslain ja Helsingin eurooppalaisesta koulusta annetun lain väliaikaisesta muuttamisesta (VN/471/2021), määräaika 23.4.2021
* VM: Lausuntopyyntö luonnoksesta valtioneuvoston asetukseksi väestötietojärjestelmästä annetun valtioneuvoston asetuksen 2 §:n muuttamisesta (VN/2932/2021-VM-2), määräaika 3.5.2021

Saapuneet lausuntopyynnöt:

* OKM: Lausuntopyyntö luonnoksesta hallituksen esitykseksi eduskunnalle laeiksi perusopetuslain, ammatillisesta koulutuksesta annetun lain ja lukiolain muuttamisesta (VN/489/2021); määräaika 11.6.2021
* OKM: Lausuntopyyntö hallituksen esitykseksi eduskunnalle laiksi varhaiskasvatuslain muuttamisesta (VN/480/2021); määräaika 11.6.2021

**Päätös:** Hyväksyttiin annetut lausunnot ja valiokuntakuulemiset ja merkittiin tiedoksi lausumatta jätetyt ja saapuneet lausunnot.

### 9. Nimeämiset

Edellisen kokouksen jälkeen VANElle saapuneet (sähköpostitse käsitellyt) nimeämispyynnöt:

* STM: Jäsenten nimeäminen lääkinnällisen kuntoutuksen apuvälineiden luovutusperusteiden kehittämis- ja koordinointiryhmään (VN 4672/2021), määräaika 15.3.2021. Työryhmään esitetty Merja Heikkosta ja Henrik Gustafssonia. Työryhmään on nimetty varsinaiseksi jäseneksi Merja Heikkonen.
* UM: valtuuskunnan jäsenten nimeäminen vammaisten henkilöiden oikeuksia koskevan kansainvälisen yleissopimuksen 14. osapuolikokoukseen 15.-17.6.2021 New York / virtuaalikokous, määräaika 7.4.2021. VANE ei esittänyt valtuuskuntaan edustajaa.

**Päätös:** VANE hyväksyi tehdyt nimeämiset.

### 10. Tiedoksi

* VM / Avoin hallinto ja VANE järjestävät yhteistyössä koulutuspäivän kunnallisille vammaisneuvostoille 4.11.2021. Päivän sisältötoiveista on lähtenyt kysely kunnallisille vammaisneuvostoille.
* Vammaisfoorumi ry myöntää 10.6. uuden Murtaja-palkinnon taholle, ryhmälle tai henkilölle, joka on edistänyt vammaisten henkilöiden oikeuksia, lisännyt tietoisuutta tai murtanut esteitä. Jatkossa palkinto myönnetään vuosittain.
* Eduskunnan apulasioikeusasiamies on antanut ratkaisun koskien hengityslaitepotilaan rokotuksesta kieltäytyvää avustajaa. Ratkaisu on luettavissa [tästä](https://www.oikeusasiamies.fi/r/fi/ratkaisut/-/eoar/1291/2021).

**Päätös:** VANE merkitsi asiat tiedoksi.

### 11. Seuraavan kokouksen ajankohdan päättäminen

**Päätös:** VANEn seuraava kokous pidetään syyskuussa 2021 myöhemmin ilmoitettavana aikana.

### 12. Kokouksen päättäminen

Kokouksen puheenjohtaja päätti kokouksen klo 11.15.

Vammaisten henkilöiden oikeuksien neuvottelukunta

Kaisa Alanne Merja Heikkonen

varapuheenjohtaja pääsihteeri